Dajti
<s>Dajti (albanski: Mali i Dajtit) je planina i nacionalni park u središnjoj Albaniji, istočno od Tirane.</s><s>Najviši vrh je na 1613 metra.</s><s>Tijekom zime planina je često prekrivena snijegom, popularno je izletište lokalnom stanovništvu iz Tirane u kojoj rijetko pada snijeg.</s><s>Padine planine prekrivene su šumom borova, hrasta i bukve, dok unutrašnjost sadrži kanjone, slapove, pećine, jezera i drevne dvorce.</s><s>Planina Dajti je proglašena nacionalnim parkom 1966. godine, a ima proširenu površinu od oko 29.384 ha od 2006.</s><s>U nadležnosti je Grada Tirane, dok je prije bio pod Šumarskim odjelom Tirane.</s><s>Nacionalni park se nalazi 26 km istočno od glavnog grada i 50 km istočno od Zračne luke Majke Tereze.</s><s>Osim planine Dajti park sadrži planinu Prisku na jugu i Brari na sjeveru.</s>

<s>Na planinu se može doći uskom asfaltiranom planinskom cestom.</s><s>Nekada je na planini bio ljetni kamp,  na čijem se mjestu danas nalaze  restorani i radio/TV odašiljač.</s><s>Od lipnja 2005. godine, izletnici i posjetitelji planine mogu koristiti gondolu koja vozi od istočnog predgrađa Tirane na 1050 metara nadmorske visine.</s>

<s>U posljednje vrijeme, tragovi prapovijesnog naselja i utvrda iz kasnijih razdoblja otkriveni su u tom području.</s>

<s>Ozbiljan problem za okoliš na planini je smeće.</s><s>To je djelomično uzrokovano restoranima i hotelima koji ostavljaju smeće.</s><s>Još jedan veliki problem na planini je krčenje šuma, te zagađenje voda i zraka uzrokovanog automobilima koji prelaze planinske ceste.</s>

<s>Izvor</s>

<s>Vanjske poveznice</s>

<s>Dajti Ekpres gondola</s>

<s>All Dajti Mt Trails</s>

<s>Pješačke staze na planini</s>

<s>Planinarenje na vrh Dajti planine 
Planine u Albaniji</s>

